การแต่งตั้งผู้ผ่านการสรรหาให้ดำรงตำแหน่งสายงานผู้บริหาร **ตำแหน่งหัวหน้าฝ่ายนิติการ** **สังกัดสำนักปลัดองค์การบริหารส่วนจังหวัด** ในการตรวจสอบคุณสมบัติของผู้ผ่านการสรรหาที่ประสงค์แต่งตั้งในตำแหน่งดังกล่าว ให้ตรวจสอบคุณสมบัติตามแนบท้ายประกาศรับสมัครสรรหาฯ, มาตรฐานกำหนดตำแหน่ง และแนบท้ายหนังสือสำนักงาน ก.จ. ก.ท. และ ก.อบต. ที่ มท 0809.5/ว58 ลงวันที่ 11 ธันวาคม 2558 ทั้งนี้ ตามแนบท้ายประกาศ ก.จ. เรื่อง กำหนดกอง สำนัก หรือส่วนราชการที่เรียกชื่ออย่างอื่นขององค์การบริหารส่วนจังหวัด พ.ศ. 2565 **กรณีสำนักปลัดองค์การบริหารส่วนจังหวัด ฝ่าย/กลุ่มงานนิติการและการพาณิชย์** **ไม่ได้กำหนดเงื่อนไข**การสรรหาผู้ดำรงตำแหน่งหัวหน้าฝ่ายไว้ ว่าต้องเคยดำรงตำแหน่งนิติกร หรือปฏิบัติงานหน้าที่เกี่ยวข้องกับงานกฎหมาย งานนิติการมาแล้วไม่น้อยกว่า 4 ปี

ดังนั้น ผู้ผ่านการสรรหาที่ประสงค์แต่งตั้งในตำแหน่ง หัวหน้าฝ่ายนิติการ (นักบริหารงานทั่วไป ระดับต้น) และเป็นผู้มีคุณสมบัติครบถ้วนตามประกาศรับสมัครสรรหาฯ แต่ไม่เคยดำรงตำแหน่งนิติกร หรือปฏิบัติงานหน้าที่เกี่ยวข้องกับงานกฎหมาย ถือได้ว่าเป็นผู้มีคุณสมบัติตามคุณสมบัติเฉพาะสำหรับตำแหน่งตามมาตรฐานกำหนดตำแหน่ง หัวหน้าฝ่าย...(นักบริหารงานทั่วไป) และสามารถแต่งตั้งให้ดำรงตำแหน่ง ตำแหน่งหัวหน้าฝ่ายนิติการ สังกัดสำนักปลัดองค์การบริหารส่วนจังหวัด ได้ ถูกต้องหรือไม่